ທ່ານ Essebsi ສາບານໂຕ ເປັນ ປະທານາທິບໍດີຕູນີເຊຍ ຄົນໃໝ່
ທ່ານ Essebsi ໄວ 88 ປີ ໄດ້​ຮັບ​ໄຊຊະນະ ໃນ​ການ​ເ​ລື​ອກຕັ້ງຂັ້ນຊີ້​ຂາດ ​ໃນ​ເດືອນ​ທັນວາ​ນີ້ ຊຶ່ງ​ເອົາ​ຊະນະ​ທ່ານ Moncef Marzouki ຜູ້​ທີ່​ດຳລົງ​ຕຳ​ແໜ່​ງຢູ່​ນັ້ນ.
ທ່ານ Beji Caid Essebsi ໄດ້ສາບານໂຕ ເຂົ້າຮັບຕຳແໜ່ງ ເປັນປະທານາທິບໍດີຄົນໃໝ່ ຂອງຕູນີເຊຍ ໂດຍກາຍມາເປັນ ຜູ້ນຳຄົນທຳອິດຂອງປະເທດ ທີ່ໄດ້ຖືກເລືອກເອົາຢ່າງເສລີ ນັບຕັ້ງແຕ່ ໄດ້ຮັບເອກະລາດ ຈາກຝຣັ່ງໃນປີ 1956 ເປັນຕົ້ນມາ ທ່ານ Essebsi ໄດ້ສາບານໂຕເຂົ້າຮັບໜ້າທີ່ ໃນວັນພຸດວານນີ້ ຢູ່ໃນພິທີ ທີ່ຈັດຂຶ້ນຢູ່ສະພາ ບ່ອນທີ່ພັກ Nidaa Tounes ທີ່ບໍ່ ກ່ຽວກັບທາງສາສະໜາ ຂອງທ່ານ ໄດ້ຊະນະບ່ອນນັ່ງ ໃນສະພາ ຫຼາຍທີ່ສຸດ ໃນການເລືອກຕັ້ງ ເມື່ອເດືອນຕຸລາຜ່ານມາ ປະທານາທິບໍດີ ໄວ 88 ປີ ໄດ້ຮັບໄຊຊະນະ ໃນການເລືອກຕັ້ງ ຂັ້ນຊີ້ຂາດ ໃນເດືອນທັນວານີ້ ຊຶ່ງເອົາຊະນະທ່ານ Moncef Marzouki ຜູ້ທີ່ດຳລົງຕຳແໜ່ງ ຢູ່ນັ້ນ ແລະ ທ່ານຍັງເຄີຍຮັບໜ້າທີ່ເປັນ ປະທານາທິບໍດີຮັກສາການຊົ່ວຄາວ ນັບຕັ້ງແຕ່ປີ 2011 ຫຼັງຈາກມີການຂັບໄລ່ຜູ້ນຳ ເປັນເວລາດົນນານ ຂອງປະເທດ ທ່ານ Zine El-Abidine Ben Ali ອອກຈາກຕຳແໜ່ງ ທ່ານ Essebsi ໄດ້ປະຕິຍານວ່າ ຈະດຳເນີນການໄປໜ້າ ພ້ອມ ກັບ ເຕົ້າໂຮມຊາວຕູນີເຊຍ ເຂົ້າກັນ ແລະ ກ່າວວ່າ ທ່ານ ມີຄວາມຫວັງວ່າ ການເລືອກເອົາທ່ານນັ້ນ ເປັນຂີດໝາຍຂອງການເລີ້ມຕົ້ນ ອະນາຄົດໃໝ່ ສຳຫລັບປະເທດຊາດ ທ່ານເຄີຍຮັບໜ້າທີ່ ເປັນນາຍົກລັດຖະມົນ ມາກ່ອນ ຢູ່ໃນຄະນະລັດຖະບານຂອງທ່ານ Ben Ali ແລະ ຍັງເປັນທີ່ປຶກສາ ໃຫ້ແກ່ ທ່ານ Habib Bourguiba ປະທານາທິບໍດີຄົນ ທຳອິດ ຂອງປະເທດອີກດ້ວຍ